شەفەق نیوز/
شاند حکومەت هەرێم کوردستان لە بەغداد پایتەخت، ئمڕوو سێشەممە، راگەیان رەزامەنیی
لە پایەندی وە جیوەجیکردن بەندەگان لە یاسای پەەککەفتن دارایی ک تایبەتە وە هەرێم
کوردستان، لە دویای دانووستانەیلیگ وەگەرد حکومەت فیدڕاڵی.
ئاوات شێخ جەناب
وەرپرس شاندەگە وەزیر دارایی هەرێم کوردستان لە کۆنگرەیگ رۆژنامەوانی ئمڕوو وەگەرد
ئەندامەیل شاندەگە وت: پەیامیگ لە وەزارەت دارایی فیدڕاڵی وەرگردیمن وە پابەندی وە
جیوەجیکردن بەندەیل یاسای پەککەفتن دارایی، و حکومەت هەرێم وەڵام رەزامەنیی وەگشت یاساگە
دا.
وتیش: لە سەردانەگەمان
ئەرا بەغداد تا ئیسە خەوەردار بەغداد کردیمنە وە ئامادەیی هەرێم کوردستان لە جیوەجیکردن
بنەمایل دەستور، و گشت یاساگان پەرلەمان عراق.
وەزیرەگە وتیش:
راگەینیمن ک تۆپەکە ئیسە هالە یاریگای حکومەت فیدڕاڵی، و پەرلەمانتارە کوردەگان، و
پەرلەمان عراق ئەرا جیوەجیکردن بڕیارەیل یاسای قەرزکردن دارایی دویای ئەوە ک هەرێم
کوردستان پابەندی خوەی وە یاساگە نشاندا.
لەلای خوەییش
خالد شوانی ئەندام شاندەگە وەزیر باوەتەیل هەرێم لە کۆنگرەگە وت؛ حکومەت هەرێم وەشیوەیگ
فەرمی خەوردار حکومەت فیدڕاڵی کرد ک هیچ ریگریبگ نەیرێد لە رەفتارکردن وەگەرد یاسای
قەرزکردن، و ئاماژە کرد ک بەغداد داوا لە هەولێر کرد دەس بکەێدە جیوەجیکردن ریکارەگان
ئەرا جیوەجیکردن یاساگە، و حکومەت هەرێم فەرمان داگە لایەنە پەیوەندیدارەگان ئەرا
جیوەجیکردن یاساگە.
وتیش؛ داوا لە
حکومەت فیدڕاڵی کردیمن کۆبونەوەیگ هونەری هاوبەش ئەرا ئەو لایەنەیلە بکریەێد ک پەیوەندیدارن
وە جیوەجیکردن یاساگە، و داوای دابینکردن شایستە داراییەگان هەرێم کوردستان لە بەشەگەی
لە بوودجەی گشتی لە حکومەت فیدڕاڵی کەیمن ک لە یاسای قەرزکردنەگە دیاری کریاگە.
هەمیش وت: وەیجوورە
هیچ دەسپیچگیگ یاسایی یا سیاسی نییە ریگری لە خەرج شایستە داراییەگان هەرێم
کوردستان بکەێد ک ویاسا چەسپیاگە.
